Odense Adresse-Contoirs Efterretninger, 1846-10-10
Corvetten "Galathea" afseilede den 15 Juli fra Hongkong, bestemt videre til Amop, Chusan og Thanghai. Alt vel inden Borde. "Fædrelandet, har indsendt Følgende til S. T. Hr. Justitsr. Reiersen, Under 28 Sept. har det behaget Hr. Justitsraaden at beslaglægge en af os udgiven Brochure, indeholdende den tydske Forbundsdags Beslutning i det holsteenske Anliggende, oversat efter "Journal des debatske; under 2 October har det fremdeles behaget Dem at beslaglægge No. 234 af "Fædrelandet, hvori indeholdes en Artikel med Overskrift, Den danske Presse, og den tydske Bevægelse." Begge disse Beslag savne enhver lovlig Grund, enhver retlig beføielse. Det er nemlig Dem ligesaa godt bekjendt som os, at saavel Pl. 2 Octbr. 1810 som 3 Juni d. A. 8 1 kun angaae uprivilegerede Blade, men ingenlunde omfatte ikke periodiske Skrifter, ligesom disse Lovbud heller aldrig nogensinde for ere blevne bragte i Anvendelse paa saadanne; det er fremdeles os ligesaa godt bekjendt, som det er Dem, at der i No. 234 af "Fædrelandet ikke findes det ringeste Spor af nogen Overtrædelse enten af Pl. 3 Juni d. A. eller nogensomhelst anden af Trykkelovgivningens Bestemmelser. Under saadanne Omstændigheder er den Formodning opstaaet hos os, som vor Retsfølelse oprører sig ved at troe paa, at De kunde have modtaget en speciel Jnstrux, der f. Ex. kunde gaae ud paa, at De skulde standse, hvad der trykkes angaaende den tydske Nations nærværende Stemning mod Danmark eller endog angaaende Hertugdommernes Forhold. Naar vi imidlertid see hen til, at den af Dem beslag lagte Forbundsbeslutning siden uhindret er bleven trykt saavel i privilegerede Blade, som i Kbhposten", Kieler Corresp." og "Dannevirke", paa sidste Steder efter begge, baade den tydske og franske Version, men Beslaget paa vor Udgave af den ikke destomindre nu paa 8de Dag forbliver uhævet, hvorved vor Eiendom er bleven aldeles værdiløs; og naar vi sammenholde, hvad der uhindret er passeret i kjøbenhavnske baade privilegerede og uprivilegerede Blade, de ovennævnte Gjenstande vedkommende, saavel med tidligere No., som navnlig med det sidst beslaglagte No. af "Fædrelandet", saa nødes vi, dersom vi skulle give Tanken om en speciel Jnstrux Rum, næsten til at antage, at denne alene eller dog i Særdeleshed maatte gjelde de af os udgivne Skrifter, og redigerede Blade. Dersom nu nogen saadan speciel Ordre, os alene, eller os i Særdeleshed, eller den uprivilegerede Presse i Almindelighed vedkommende var Dem meddeelt, da vidste De ligesaa godt som vi, at den ingen forbindende Kraft havde hverken for Dem eller for os; at det tvertimod var Deres Pligt som Embedsmand kun at følge de bestaaende almindelige Love og at modsætte Dem enhver Overtrædelse af disse, hvem der saa end maatte forsøge samme. Men hvis De alligevel kunde foreene det med Deres Samvittighed at udføre saadan lovløs og lovstridig Ordre, da vidste De fremdeles ligesaa godt som vi, at det er lige taabeligt og skammeligt at fordre Regler efterlevede af Andre, som de ikke kjende; at det vilkaarlige Jndgreb i vor Ret vilde forøges til en exempelløs Grad af Uretfærdighed naar vi ikke bleve satte i Kundskab om slig Ordre, før den af Dem blev bragt i Udøvelse. Jdet vi derfor nedlægge den bestemteste og alvorligste Protest imod ethvert Jndgreb i vor gode Ret, imod enhver for os, eller for Andre med os, foretagen Undtagelse fra de almindelige Love, imod Enhvers Ret til at meddele Dem Ordrer, udenfor og i Modsætning til Lovgivningen, imod Deres Ret til at udføre saadanne, endelig imod at slige Ordrer holdes hemmelige for dem, hvis Virksomhed, Eiendom og Velfærd de angribe, og idet vi forbeholde os om fornødent, i sin Tid at føre Klage for Stænder og Konge over al Uret, der maatte tilføies os af og ved Dem, - tillade vi os herved offentlig at rette det Spørgsmaal til Dem, om De har modtaget nogen speciel Ordre, der har foranlediget Dem til de ovennævnte Foranstaltninger imod os, og ifald Saadant virkelig skulde være Tilfældet, hvorfor De da ikke ufortøvet har meddeelt os samme? Den 5 October 1846. "Fædrelandets Redaction." - J Onsdags har "Fædrelandets" Red. modtaget følgende Skrivelse: "Det kgl. danske Cancellie har under Dags Dato tilskrevet mig saaledes: "Ved at remittere det med Hr. Justitsraadens behagelige Skrivelse af 28 f. M. Cancelliet tilstillede Exemplar af et, til Meddelelse af den først i Journal des Debats om den tydske Forbundsdags Beslutning i det holsteenske Anliggende indeholdte Efterretning, af Typograph C. F. Reitzel udgivet Flyveblad, skulde Man til fornøden Efterretning og videre Foranstaltning tjenst lig melde, at Man, efter fra det kgl. Departement for de udenlandske Sager at have modtaget den Oplysning, som Collegiet i saa Henseende ansaae fornøden, ikke finder tilstrækkelig Anledning til at standse Udgivelsen af bemeldte Flyveblad, hvorfor det paa samme lagte Beslag bliver at hæve." Som en Følge heraf har jeg nu hævet Beslaget paa det omhandlede Flyveblad, hvilket herved meddeles Dem til Efterretning. - Kjøbenhavn den 6 Octbr. 1846. C. Reiersen.